Sestri Levante

Ang Sestri Levante (Latin: Segesta Tigullorum/Segesta Tigulliorum) ay isang bayan at comune (komuna o munisipalidad) sa Kalakhang Lungsod ng Genova, rehiyon ng Liguria, hilagang-kanlurang Italya. Matatagpuan ito sa Dagat Mediteraneo, ito ay humigit-kumulang 40 kilometro (25 mi) timog-silangan ng Genova at makikita sa isang promontoryo. Habang ang kalapit na Portofino at ang Cinque Terre ay marahil ang pinakakilalang destinasyon ng mga turista sa Riviera Italiana, naging tanyag ang Sestri Levante sa mga Italyano. Ang dating tahimik na pamayanang pangmangingisda na ito ay dahan-dahang naging puntahan ng mga turista, na bumubuo ng luma at bagong bayan. Ang mga mamamayan ng Sestri Levante ay kadalasang gumagamit ng pananalitang: "Sestri è scialla". Ang ekspresyong ito ay sumasagisag sa tahimik na kalikasan ng lungsod ng Sestri Levante, na kilala sa mga nakamamanghang tanawin nito. Heograpiya Ang Sestri Levante ay matatagpuan humigit-kumulang kalahati sa pagitan ng Genoa at La Spezia. Ang bayan ay may dalawang look: Baia delle Favole, (Look ng mga Pabula), at Baia del Silenzio, the (Look ng Katahimikan). Ang orihinal na bahagi ng Sestri Levante ay nasa isang tangway, kung saan ang Baia del Silenzio (kilala rin bilang "Portobello") sa isang gilid at ang Baia delle Favole sa kabilang panig. Ang Baia delle Favole o "Look ng mga Kuwentong Bibit" ay pinangalanan bilang parangal sa Danes na manunulat, si Hans Christian Andersen, na nanirahan sa Sestri Levante sa maikling panahon noong 1833. Kasaysayan Ang Sestri Levante ay nagmula bilang isang sinaunang sentrong pandagat at manininda. Orihinal na isang maliit na isla na may isang promontoryo, ito ay konektado sa kalupaan. Noong panahon ng mga Romano, ito ay kilala bilang Segesta Tigullorum (o Tigulliorum) o simpleng Segesta, ngunit ang lugar ay halos abandonado nang bumagsak ang imperyo ng Roma. Tila ito ay kabilang sa tribong Ligur ng Tigullii. Muli itong binanggit noong taong 909 sa isang sertipiko ng Berengario ng Italya, kung saan ang bahagi ng teritoryo nito ay ipinasa sa basilica di San Giovanni di Pavia. Sa panahon ng Gitnang Kapanahunan, nagsimulang lumawak ang Sestri Levante, marahil ay nagbibigay ng hitsura ng kuta na dahil sa kalupaan. Mga kakambal na bayan at mga kinakapatid na lungsod Ang Sestri Levante ay kambal sa: Dole, Pransiya Santa Cruz, Estados Unidos Portocannone, Italya Mga kilalang mamamayan Bruno Baveni, futbolista Ermes Paterlini, futbolista Carlo Bo, Makatang Italyano at Pulitiko Galeriya Mga sanggunian Mga panlabas na link Opisyal na website